b"\n_START_ARTICLE_\nCasa Jaume Casasses\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa de carrer el tram de la fa\xc3\xa7ana de la qual \xc3\xa9s molt estret, consta de PB i dos pisos. La fa\xc3\xa7ana es troba orientada a llevant i presenta un portal de forma parab\xc3\xb2lica i d'una amplada considerable. El mur de la part baixa \xc3\xa9s recobert amb pedra, l'arc parab\xc3\xb2lica o caternari \xc3\xa9s allindat, espai on s'inscriuen decoracions d'estuc amb mosaics i amb gelosies de ferro forjat. La llinda duu el nom de JAIME CASASES, amb mosaic. El balc\xc3\xb3 del primer pis \xc3\xa9s m\xc3\xa9s que el del segon i \xc3\xa9s sostingut per m\xc3\xa8nsules que se situen damunt el portal. Les llindes i baranes s\xc3\xb3n decorades. La barbacana t\xc3\xa9 tamb\xc3\xa9 decoracions de mosaic. L'estat de conservaci\xc3\xb3 es bo per b\xc3\xa9 que caldria netejar la fa\xc3\xa7ana per tal que llu\xc3\xafssin m\xc3\xa9s els diversos materials.\n_START_SECTION_\nHist\xc3\xb2ria\n_START_PARAGRAPH_\nAquesta casa situada a la Pla\xc3\xa7a dels M\xc3\xa0rtirs que constitueix un dels nuclis de l'eixample de Morat\xc3\xb3, fou constru\xc3\xafda el 1908 per Jaume Casasses fuster d'ofici i propietari de la casa. El seu ofici no era la construcci\xc3\xb3 per\xc3\xb2 va saber captar amb gran encert l'est\xc3\xa8tica que caracteritzava l'art de principis de segle."